Oosterlig - Huwelike
Van kleins af droom klein dogtertjies daarvan om eendag op hulle groot dag met 'n witrok iewers te staan en liefde en trou in alle omstandighede aan haar droomman te belowe. Maar as jy eers getroud is, besef jy dat daar dae is wat dit nie so liefdevolle gelukkige verhouding is, soos wat jy gedroom het nie. Die huwelik is soms lelik en moeilik en daarom sit Oosterlig ekstra effort in om paartjies deur hulle reis van die huwelik te help. Daar word twee keer per jaar 'n huwelikskursus vir verloofde en getroude pare
aangebied en verder een naweekseminaar vir getroude paartjies.
Indien jy wil hê een van die leraars moet julle trou, moet julle ten minste 6 maande voor julle troudag met hom kontak maak. Ons stel ook voor dat julle 'n huwelikskursus moet bywoon voordat julle trou.
Kontak Hanlie vir meer inligting.
Die Huwelikskursus word 2 maal per jaar aangebied vir 5 weke lank. Tydens hierdie kursus fokus ons op die paartjie se persoonlikheidstipes asook praktiese hulp vir die huwelik. Verloofde en getroude pare is welkom om die huwelikskursus by te woon.
Die Huwelikseminaar word eenkeer per jaar oor 'n naweek aangebied. Tydens hierdie naweek fokus ons op getroude pare en help hulle op tereine wat die meeste konflik veroorsaak in die huwelik.